**Θ.Ε. 1: «Η Ορθόδοξη Εκκλησία σήμερα»**

**II. Η Ορθοδοξία στο σύγχρονο κόσμο**

**i: «Ορθόδοξες Εκκλησίες, Ορθόδοξη διασπορά (Αφρική, Ασία, Αμερική,**

**Αυστραλία) και Ορθόδοξα κέντρα»**

*Μελετήστε τα παρακάτω κείμενα και καταθέστε την* ***προσωπική*** *σας άποψη*

**Από την πρώτη Σύνοδο, το 48 μ. Χ. στα Ιεροσόλυμα….**

Στα Ιεροσόλυμα συνέρχεται το 48 μ. Χ. η Αποστολική Σύνοδος (Απόστολοι, πρεσβύτεροι, αντιπρόσωποι του λαού) για ν΄ ασχοληθεί με τη θέση / άποψη των ιουδαιοχριστιανών ότι οι εξ εθνικών προερχόμενοι θα μπορούν να γίνουν χριστιανοί, μόνο αν πρώτα ακολουθούσαν το Μωσαϊκό Νόμο. Με την φώτιση του Αγ. Πνεύματος αποφασίζεται ότι οι εθνικοί που γίνονται χριστιανοί δε χρειαζόταν να τηρούν το Μωσαϊκό Νόμο, παρά μόνο να απέχουν από ειδωλολατρικές πρακτικές και συνήθειες.

 **ΚΕΙΜΕΝΟ**: «*Μέσα στην ιστορία της Εκκλησίας ο θεσμός των Συνόδων (συνοδικό σύστημα) έγινε ο εγγυητής της διδασκαλίας και των αποφάσεων της Εκκλησίας. Η πίστη ότι τις συλλογικές αποφάσεις τις καθοδηγούσε το Άγιο Πνεύμα έδινε τη βεβαιότητα ότι, παρά τις ανθρώπινες αδυναμίες, η Εκκλησία δε θα απομακρυνόταν από τον προορισμό της. Η Αποστολική Σύνοδος αποτελεί το παράδειγμα, και για τη σημερινή εποχή, του τρόπου με τον οποίο η Εκκλησία μπορεί να αντιμετωπίσει προβλήματα και θέματα που απαιτούν λύση σε πανορθόδοξο επίπεδο*».

* Πηγή: Καραχάλιας Σ., Μπράτη Π., Πασσάκος Δ., Φίλιας Γ., *Θρησκευτικά Γ' Γυμνασίου. Θέματα από την Ιστορία της Εκκλησίας*, ΟΕΔΒ, Αθήνα, Δ.Ε. 7, [http://ebooks.edu.gr/modules/ebook/show.php/DSGYMC117/73/592,2123](http://ebooks.edu.gr/modules/ebook/show.php/DSGYM-C117/73/592%2C2123)

 **….στην Σύνοδο της Κρήτης, το 2016**.

Το περασμένο Ιούνιο (2016) συνήλθε στη Κρήτη, υπό την Προεδρία του Οικουμενικού Πατριάρχη Βαρθολομαίου, ως εκπροσώπου της πρωτόθρονης Εκκλησίας (του Οικουμενικού Πατριαρχείου [Κωνσταντινουπόλεως]), η *Αγία και Μεγάλη Σύνοδος της Ορθοδόξου Εκκλησίας* (ΑΜΣΟΕ), επιβεβαιώνοντας την αποστολική παράδοση για μια λειτουργία, πορεία και δράση της Εκκλησίας, δημοκρατική, συλλογική, *συνοδική*, όπως τη λέμε στην εκκλησιαστική γλώσσα. Με τις αποφάσεις της ΑΜΣΟΕ επιβεβαιώθηκε ότι οι κατά τόπους (στις διάφορες χώρες της υφηλίου) Ορθόδοξες Εκκλησίες δεν αποτελούν συνομοσπονδία Εκκλησιών, αλλά την Μια, Αγία, Καθολική και Αποστολική Εκκλησία, με συντονιστικό της Κέντρο το Οικουμενικό Πατριαρχείο. Επιβεβαιώθηκε ότι οι Ορθόδοξες Εκκλησίες (Πατριαρχεία / Αυτοκέφαλες Εκκλησίες) συνδέονται με σχέση κανονικής ενότητας η οποία υποστασιάζεται στο κοινό Κανονικό Δίκαιο και την αρχή της συνοδικότητας, διαφυλάσσοντας έτσι την καθολικότητα της Εκκλησίας, ως έκφραση της εν Χριστώ ενότητας και του οικουμενικού οράματός της, ως πιστότητα στη διδασκαλία του Χριστού.-

 **KEIMENO:** «*Ἡ Ὀρθόδοξος Ἐκκλησία ἐκφράζει τήν ἑνότητα καί καθολικότητά της ἐν Συνόδῳ. Ἡ* ***συνοδικότητα*** *διαπνέει τήν ὀργάνωση, τόν τρόπο πού λαμβάνονται οἱ ἀποφάσεις καί καθορίζεται ἡ πορεία της. Οἱ Ὀρθόδοξες Αὐτοκέφαλες Ἐκκλησίες δέν ἀποτελοῦν συνομοσπονδία Ἐκκλησιῶν* ***ἀ****λλά τήν Μία, Ἁγία, Καθολική καί Ἀποστολική Ἐκκλησία. Κάθε τοπική Ἐκκλησία, προσφέρουσα τήν θεία Εὐχαριστία, εἶναι ἡ ἐν τόπῳ παρουσία καί φανέρωση τῆς Μιᾶς, Ἁγίας, Καθολικῆς καί Ἀποστολικῆς Ἐκκλησίας. Ὡς πρός τήν Ὀρθόδοξο Διασπορά στίς διάφορες χῶρες τῆς ὑφηλίου, ἀπεφασίσθη νά συνεχισθεῖ ἡ λειτουργία Ἐπισκοπικῶν Συνελεύσεων μέχρι τήν ἐφαρμογή τῆς κανονικῆς ἀκριβείας. Αὐτές ἀπαρτίζονται ἀπό τούς κανονικούς ἐπισκόπους, πού ὁρίζονται ἀπό τήν κάθε Αὐτοκέφαλο Ἐκκλησία, οἱ ὁποῖοι ἐξακολουθοῦν νά ὑπάγονται σ’ αὐτήν. Ἡ συνεπής λειτουργία τῶν Ἐπισκοπικῶν Συνελεύσεων ἐγγυᾶται τόν σεβασμό τῆς Ὀρθοδόξου ἀρχῆς τῆς συνοδικότητος*».

* Πηγή: ΑΜΣΟΕ (Official Documents[,](https://www.holycouncil.org/-/message)
* <https://www.holycouncil.org/>[-/message)](https://www.holycouncil.org/-/message)

**Α. Ως προς το θέμα της συγκρότησης και διοικητικής λειτουργίας της θεσμικής Εκκλησίας, πιστεύετε ότι θα πρέπει να υπάρχει και συμμετοχή του λαϊκού στοιχείου, π.χ. στη διαδικασία εκλογής των Μητροπολιτών («ψήφω κλήρου και λαού»)**

Κατά τη γνώμη μου θα έπρεπε να υπάρχει συμμετοχή του λαικού στοιχείου π.χ. στη διαδικασία εκλογής των Μητροπολιτών γιατί αναπόσπαστο κομμάτι της εκκλησίας είναι το σύνολο των πιστών το οποίο θα έπρεπε να έχει ενεργό ρόλο σε όλα τα ζητήματα της. Η εκκλησία και αυτό που πρεσβεύει δεν πρέπει να γίνεται μόνο από τους λίγους αλλά από το σύνολο των πιστών. Έτσι θα έπρεπε με κάποιο τρόπο να δίνεται η δυνατότητα σε όσους το επιθυμούν να εκφράζουν τις προτιμήσεις τους.

***B. 1) Tι σημαίνει όρος «πρωτόθρονη Εκκλησία» και «πρεσβεία τιμής» για το Οικουμενικό Πατριαρχείο και πως συνδέονται αυτοί οι όροι με την έννοια του «Οικουμενικού» (Πατριαρχείου)***

***2) Τι σημαίνει «αυτοκεφαλία» («Αυτοκέφαλη Εκκλησία») και πως αυτή παραχωρείται (και από ποιόν) σε μια τοπική Εκκλησία.***

**Β. 1)** **ΠΡΩΤΟΘΡΟΝΗ ΕΚΚΛΗΣΙΑ:** Χρησιμοποιήθηκε στην ορθόδοξη εκκλησία για να δηλώσει την προτεραιότητα μεταξύ των εκκλησιών. Η πρωτόθρονη εκκλησία είναι η 1η στη σειρά εντός ενός πατριαρχείου.

**ΠΡΕΣΒΕΊΑ ΤΙΜΗΣ :** Ήταν θεσμός των εκκλησιών που απέρρεε από τη δράση τους και την πολιτική σημαντικότητα που επεδείκνυε ως μητροπολιτικό κέντρο της παρουσίας χριστιανών.

Οι δύο αυτές έννοιες συνδέονται μεταξύ τους. Είναι ο τρόπος συνοδικής λειτουργίας υπό την ευθύνη του Οικουμενικού Πατριαρχείου. Έτσι διαφυλάσσεται η συνοδικότητα και η αρχή της μη επέμβασης στις εσωτερικές υποθέσεις άλλων εκκλησιών.

**Β.2) ΑΥΤΟΚΕΦΑΛΙΑ**: Η **αυτοκεφαλία** είναι το καθεστώς μιας ιεραρχικής εκκλησίας της οποίας ο [αρχιεπίσκοπος](https://el.wikipedia.org/wiki/%CE%91%CF%81%CF%87%CE%B9%CE%B5%CF%80%CE%AF%CF%83%CE%BA%CE%BF%CF%80%CE%BF%CF%82) δεν υποβάλει αναφορά σε κάποιον άλλον προκαθήμενο επίσκοπο. Αυτοκεφαλία ταυτίζεται με την έννοια της αυτοδιοίκησης. Σημαίνει αυτο-κέφαλη, δηλαδή ότι ηγείται του εαυτού της, ενώ Αυτόνομη κυριολεκτικά σημαίνει ότι νομοθετεί για τον εαυτό της. Τέλος έχει σύνδεσμο με την Πρωτόθρονη εκκλησία, το Οικουμενικό Πατριαρχείο.

Την παραχωρεί το Οικουμενικό Πατριαρχείο και στη συνέχεια η Οικουμενική Σύνοδος.

**Γ. Στην Ευρώπη η Ορθόδοξη Εκκλησία αποτελεί τη μειονότητα στον χριστιανικό κόσμο, όπου πλειοψηφούν οι ρωμαιοκαθολικοί και οι προτεστάντες. Με αυτό το δεδομένο ποια είναι η άποψή σας:**

* 1. **Ανταποκρίνεται σήμερα η Ορθόδοξη Εκκλησία στις ανάγκες των καιρών; Μπορεί να διαδραματίσει σημαντικό ρόλο στο πνευματικό - πολιτιστικό γίγνεσθαι της Ευρώπης και τι ιδιαίτερο έχει να προσφέρει;**
	2. **Παρά τις θρησκευτικές / δογματικές διαφορές τους, μπορούν σήμερα οι χριστιανικές Εκκλησίες (Ορθόδοξη, Ρωμαιοκαθολική, Προτεσταντική) να διαλέγονται και να συνεργάζονται για θέματα ευρύτερου κοινωνικού ενδιαφέροντος (και αν ναι, σε ποια);. Θεωρείτε θετική την κοινή επίσκεψη το περασμένο καλοκαίρι του Οικουμενικού Πατριάρχη Βαρθολομαίου και του Πάπα της Ρώμης Φραγκίσkου στη Λέσβο για συμπαράσταση στους πρόσφυγες, ή ότι έπρεπε να μην υπάρξει – να πήγαιναν χωριστά - εξ αιτίας των δογματικών διαφορών;**

**ΚΕΙΜΕΝΟ:** «Ορθόδοξες Εκκλησίες βρίσκονται σ' όλο τον κόσμο, έστω κι αν αποτελούν μειονότητες σε σχέση με το συνολικό πληθυσμό. Yπάρχουν σε Ευρώπη, Αμερική, Ασία και Αυστραλία (υπάγονται στο Πατριαρχείο Κωνσταντινουπόλεως), στην Αφρική (υπάγονται στο Πατριαρχείο Αλεξανδρείας), στη Συρία, Λίβανο και ανατολική Τουρκία (υπάγονται στο Πατριαρχείο Αντιοχείας), καθώς και σε Παλαιστίνη και Ιορδανία (υπάγονται στο Πατριαρχείο Ιεροσολύμων). Η Ορθοδοξία είναι, επίσης, μειονότητα - πλην της Κύπρου- στα περισσότερα κράτη της Ενωμένης Ευρώπης, τα οποία έχουν έντονη ρωμαιοκαθολική και προτεσταντική παρουσία. Η παρουσία των Oρθόδοξων Εκκλησιών στη σύγχρονη Ευρώπη είναι σημαντική. Yπενθυμίζει στους Ευρωπαίους την κοινή θρησκευτική τους παράδοση των πρώτων χριστιανικών αιώνων, δηλαδή το σεβασμό στην πολιτιστική και θρησκευτική ιδιαιτερότητα του κάθε λαού και την έννοια μιας χριστιανικής Εκκλησίας που δεν ενδιαφέρεται για κοσμική εξουσία (…).

Είτε αναφερόμαστε σε κράτη με ορθόδοξο πληθυσμό είτε σ' αυτά όπου υπάρχει ορθόδοξη μειονότητα, η Ορθοδοξία έχει έντονη παρουσία στην κοινωνική και πολιτιστική ζωή τους. Βέβαια, σε πολλά κράτη -εκτός από την Ελλάδα-, η Oρθόδοξη Εκκλησία γνώρισε κατά καιρούς διώξεις και αμφισβητήσεις που οφείλονταν σε αθεϊστικές πολιτικές ιδεολογίες και θρησκευτικό φανατισμό (ετερόδοξοι ή αλλόθρησκοι). Όλα αυτά η Ορθοδοξία τα αντιμετώπισε με καρτερικότητα και αγωνιστικό φρόνημα προκειμένου να προβληθεί η αλήθεια στο σύγχρονο κόσμο. Αξιοσημείωτη είναι η παρουσία της Oρθόδοξης Εκκλησίας στο χώρο της ιεραποστολής, εκεί δηλαδή όπου κάποιοι λαοί διδάσκονται για πρώτη φορά το Χριστιανισμό. Παρατηρούμε ότι η Ορθοδοξία ριζώνει σε χώρες όπου υπάρχουν ισχυρές πολυθεϊστικές παραδόσεις. Στις χώρες αυτές, οι λαοί δέχονται την Ορθοδοξία με τον ενθουσιασμό που προκαλεί μία αγνή και άδολη πίστη που ξεπερνάει τα εθνικά και θρησκευτικά σύνορα. Σημαντικό είναι, επίσης, το γεγονός ότι χώρες με πρώην αθεϊστικά καθεστώτα προσεγγίζουν πλέον την Ορθοδοξία (Αλβανία, Κίνα, Κούβα)”.

* Πηγή: Καραχάλιας Σ., Μπράτη Π., Πασσάκος Δ., Φίλιας Γ., Θρησκευτικά Γ' Γυμνασίου. Θέματα από την Ιστορία της Εκκλησίας, ΟΕΔΒ, Αθήνα, Δ.Ε. 34, [http://ebooks.edu.gr/modules/ebook/show.php/DSGYMC117/73/597,2150](http://ebooks.edu.gr/modules/ebook/show.php/DSGYM-C117/73/597%2C2150)

**KEIMENO:** «Η Ευρώπη παρουσιάζει μια έντονη διαφοροποίηση σε εθνικά, πολιτισμικά και θρησκευτικά ζητήματα...Οι εθνικές, πολιτισμικές ή θρησκευτικές διαφορές μπορούν, κάτω από αντίξοες συνθήκες, να εξελιχθούν σε πικρούς ανταγωνισμούς ή κέντρα διαμάχης, διχασμού, πολέμου και καταστροφής...Στο σημείο αυτό ο ρόλος της ορθοδόξου Εκκλησίας είναι πολύ θετικός και εποικοδομητικός. Σε όλη τη διάρκεια της μακράς, αδιάκοπης και επιβεβλημένης από την πραγματικότητα δισχιλιετούς ιστορίας της, η ορθόδοξη Εκκλησία, ειδικότερα το κέντρο της, το Οικουμενικό Πατριαρχείο, έχει επιδείξει συνεχώς, συστηματικώς και χωρίς ενδοιασμούς έναν βαθύ σεβασμό για την πολιτισμική, εθνική και θρησκευτική ταυτότητα των λαών που βρίσκονται διεσπαρμένοι στις διάφορες χώρες όλου του κόσμου. Η Ορθοδοξία ποτέ δεν επεδοκίμασε την πίεση, τον εξαναγκασμό ή τη βία στα παραπάνω θέματα. Γι' αυτήν, η εθνική, πολιτισμική και θρησκευτική ποικιλότητα που υπάρχει στην ευρύτερη Ευρώπη είναι μία βασική δεδομένη πραγματικότητα που πρέπει με κάθε τρόπο να γίνει σεβαστή».

Aρχιεπισκόπου Αμερικής Δημητρίου Τρακατέλη, «Ο ρόλος της Ορθοδόξου Εκκλησίας στην Ενωμένη Ευρώπη», χαριστήριος τόμος προς τιμήν του Οικουμενικού Πατριάρχου Βαθολομαίου Α΄, (παράθεμα στο [παλαιό,

Καραχάλια, Σ., κ.α.] βιβλίο Θρησκευτικών της Γ΄ Γυμνασίου, σελ. 139

[(http://ebooks.edu.gr/modules/ebook/show.php/DSGYM-C117/73/597,2150 )](http://ebooks.edu.gr/modules/ebook/show.php/DSGYM-C117/73/597%2C2150)

**Γ.1)** Η ορθόδοξη εκκλησία έχει ως αρχή την προσφορά, την αγάπη για τον συνάνθρωπο και την αλληλεγγύη. Έτσι θα μπορούσε να χρησιμοποιηθεί ως παράδειγμα για την αρμονική συνύπαρξη των ανθρώπων μεταξύ τους σε όλη την Ευρώπη, αφήνοντας πίσω τις όποιες θρησκευτικές και εθνικιστικές διαφορές.

**Γ.2)** Παρά τις θρησκευτικές και δογματικές διαφορές των ανθρώπων, το κύριο χαρακτηριστικών της χριστιανικής θρησκείας είναι η αγάπη για τον συνάνθρωπο, η προφορά και η αλληλεγγύη. Και τα τρία αυτά τα πρεσβεύουν οι χριστιανικές εκκλησίες. Έτσι μπορούμε να πούμε ότι είναι αποδεκτό ή και αναγκαίο να συνεργάζονται μεταξύ τους για θέματα που αφορούν το ευρύτερο καλό. Οπότε η κοινή επίσκεψη ήταν κατά τη γνώμη μου σωστή απόφαση η οποία εξυπηρετεί το βαθύτερο νόημα της χριστιανικής θρησκείας.

***Δ. 1) Πιστεύετε ότι η μετακίνηση ενός ανθρώπου από την πατρίδα του σε μια ξένη χώρα επηρεάζει την θρησκευτική του πίστη; Ο άνθρωπος αυτός μπορεί να* *συνυπάρξει θρησκευτικά με έναν ομόδοξο πιστό της (νέας, ξένης) χώρας στην οποία εγκαθίσταται. Π.χ. ένας Έλληνας ορθόδοξος χριστιανός μπορεί να θρησκεύει χωρίς προβλήματα σε μια πολυπολιτισμική χώρα (π.χ. στη Γαλλία) στην οποία υπάρχει και λειτουργεί ελεύθερα Ορθόδοξη Εκκλησία;***

 ***2) Θεωρείτε ότι οι Ορθόδοξες Εκκλησίες ανά τον κόσμο, υπό τον συντονισμό του Oικουμενικού Πατριαρχείου, έχουν καταφέρει να συνεργάζονται αρμονικά σε διορθόθοξο πλαίσιο έτσι ώστε αφ΄ ενός μεν να υπηρετούν την εν Χριστώ ενότητα παρά τις γεωγραφικές τους αποστάσεις, αφ΄ ετέρου δε να διαδραματίζουν θετικό ρόλο σε μείζονα κοινωνικά προβλήματα, όπως, η φτώχεια, οι πόλεμοι, το οικολογικό πρόβλημα, το προσφυγικό, κ.λ.π. ή ότι θα μπορούσαν να κάνουν κάτι (ή πολλά περισσότερα) παραπάνω;***

 **ΟΡΘΟΔΟΞΗ ΔΙΑΣΠΟΡΑ ΚΑΙ ΟΡΘΟΔΟΞΑ ΚΕΝΤΡΑ**

**KEIMENO**: «Με τα μεγάλα μεταναστευτικά ρεύματα του 19ου αλλά κυρίως του 20ου αιώνα, υπό την πίεση της οικονομικής εξαθλίωσης [έξοδος προς το Νέο Κόσμο και την Αυστραλία και στη συνέχεια προς τη Δυτική Ευρώπη] αλλά και του πολέμου και των διώξεων [κομμουνιστικές επαναστάσεις, κατάρρευση της Ελλάδας της Μικράς Ασίας, δράματα της Παλαιστίνης και του Λιβάνου], ο ορθόδοξος χριστιανισμός έπαψε πλέον να περιορίζεται γεωγραφικά στην Ανατολή. Όντως η Ορθόδοξη Εκκλησία είναι πλέον παρούσα σε όλες τις ηπείρους, η δε συνάντηση της Ορθοδοξίας με Εκκλησίας είναι η συγκρότηση τοπικών ή ευρύτερα γεωγραφικών εκκλησιών. Ένας τη Δύση, χάρη στις διάφορες ορθόδοξες κοινότητες της Διασποράς, συνιστά αναμφίβολα ένα από τα μείζονα πνευματικά γεγονότα της εποχής μας. Η θεμελιώδης πνευματική αρχή της Ορθόδοξης μόνο επίσκοπος σε μία περιοχή, μαζί με τους ιερείς που αυτός διορίζει ανά ενορία, αποτελούν τον λειτουργικό οργανωτικό ιστό της Επισκοπής. Οι

Επισκοπές βιώνουν την ενότητά τους γύρω από κέντρα κοινωνίας»

* Πηγή: Ιερά Μητρόπολις Βελγίου και Εξαρχία Κάτω Χωρών και Λουξεμβούργου

[(http://www.orthodoxia.be/GRkerk/10orthekklisiakosmos.html )](http://www.orthodoxia.be/GRkerk/10orthekklisiakosmos.html)

**ΚΕΙΜΕΝΟ:** «Ἡ Ὀρθόδοξος Καθολική Ἐκκλησία ἀποτελεῖται ἐκ δεκατεσσάρων κατά τόπους Αὐτοκεφάλων Ἐκκλησιῶν, πανορθοδόξως ἀνεγνωρισμένων. Ἡ ἀρχή τῆς αὐτοκεφαλίας δέν εἶναι δυνατόν νά λειτουργῇ εἰς βάρος τῆς ἀρχῆς τῆς καθολικότητος καί τῆς ἑνότητος τῆς Ἐκκλησίας. Θεωροῦμεν λοιπόν ὅτι ἡ δημιουργία τῶν Ἐπισκοπικῶν Συνελεύσεων ἐν τῇ Ὀρθοδόξῳ Διασπορᾷ, ἀπαρτιζομένων ἐκ πάντων τῶν ἐν ἑκάστῃ ἐκ τῶν ὁρισθεισῶν περιοχῶν ὡς κανονικῶν ἀναγνωριζομένων ἐπισκόπων, οἵτινες ἐξακολουθοῦν νά ὑπάγωνται εἰς τάς κανονικάς δικαιοδοσίας, εἰς ἅς ὑπάγονται σήμερον, ἀποτελεῖ ἕν θετικόν βῆμα πρός τήν κατεύθυνσιν τῆς κανονικῆς ὀργανώσεως αὐτῶν, ἡ δέ συνεπής λειτουργία αὐτῶν ἐγγυᾶται τόν σεβασμόν τῆς ἐκκλησιολογικῆς ἀρχῆς τῆς συνοδικότητος.»

 Πηγή: ΑΜΣΟΕ, Κρήτη, 2016 (Οfficial Docouments,[https://www.holycouncil.org/-/encyclical-holycouncil?inheritRedirect=true)](https://www.holycouncil.org/-/encyclical-holy-council?inheritRedirect=true)

**Δ.1)** Η μετακίνηση ενός ανθρώπου από την πατρίδα του σε μια ξένη χώρα θα μπορούσε να μην επηρεάσει τη θρησκευτική του πίστη αν αυτή η χώρα ήταν πολυπολιτισμική και σεβόταν την θρησκεία των ανθρώπων που μετακινούνται σε αυτήν. Η συνύπαρξη ενός ανθρώπου σε μια χώρα με ομόδοξο πιστό της είναι εφικτή εφόσον ο ένας αποδέχεται τον άλλο χωρίς προστριβές. Ο χριστιανισμός είναι πολύ διαδομένος παγκοσμίως και αυτό καθιστά αυτόματα πιο εύκολη την ομαλή ένταξη ενός χριστιανού σε μια ξένη χώρα.

**Δ.2)** Η ορθόδοξη εκκλησία έχει αναπτύξει ένα ευρύ πλέγμα εκκλησιών σε πολλές χώρες έτσι ώστε η πίστη να μην περιορίζεται γεωγραφικά. Το Οικουμενικό Πατριαρχείο παίζει βασικό ρόλο συντονίζοντας την συνεργασία των εκκλησιών, έτσι ώστε να επιτυγχάνεται η αρμονική λειτουργία τους σε διορθόδοξο πλαίσιο . Με την συνεργασία αυτή, αφενός επιτυγχάνεται η εν Χριστώ ενότητα, αφετέρου μπορούν να δοθούν λύσεις σε κοινωνικά προβλήματα εξίσου σημαντικά. Η προσφορά τους είναι μεγάλη και αναγκαία μα πάντα υπάρχει το περιθώριο για περαιτέρω βοήθεια και προσφορά.

Νίκος Κ.

Γ1

2022-23